31983D0473
L 260/19
JURNALUL OFÍCIAL AL UNIUNII EUROPENE
DECIZIA COMISIEI
din 12 iulie 1983
de stabilire a modalităților de cooperare între Comunitatea Economică Europeană și Comisia Internațională a Stării Civile
(83/473/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 229,
întrucât Comunitățile Europene au stabilit legături necesare cu numeroase organizații internaționale; întrucât acordurile corespunzătoare încheiate de Comisie se referă la relațiile de muncă dintre Comunitățile Europene și organizațiile internaționale și instituie un sistem de cooperare care vizează să asigure buna funcționare a acestora;
întrucât Comunitatea Economică Europeană și Comisia Internațională a Stării Civile au interese comune în numeroase domenii de apropiere a legislațiilor, în special în sectoarele privind dreptul familiei, starea civilă și capacitatea juridică a persoanelor;
întrucât este necesar să se stabilească modalitățile de cooperare între cele două organizații,
DECIDE:
Articol unic
Se aprobă Acordul privind modalitățile de cooperare care rezultă din schimbul de scrisori dintre Comunitatea Economică Europeană și Comisia Internațională a Stării Civile.
Adoptată la Bruxelles, 12 iulie 1983.